**OBEC Černík**

**VŠEOBECNE  ZÁVÄZNÉ  NARIADENIE  OBCE  Černík
č. 8/2015**

 **O MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

 Obec Černík v zmysle § 4 ods. 3 písm. c) , § 6 a § 11 ods. 4 písm. d), e) a g) zákona
č. 369/1990 Zb. o obecnom zriadení v znení neskorších zmien a doplnkov a v súlade
s ustanoveniami § 2 ods. 2, § 77 - § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov a zákona 79/2015 Z.z o odpadoch

vydáva toto všeobecné záväzné nariadenie /ďalej len VZN/

**§ 1**

**Základné ustanovenie**

Obecné zastupiteľstvo v Černíku podľa § 11, ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 77 - § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou
od 1. januára 2016 poplatok za:

1. komunálne odpady
2. drobné stavebné odpady

**§ 2**

**Predmet úpravy VZN**

1. Predmetom tohto VZN je určenie náležitosti poplatkov za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z.
2. Pre účely tohto VZN sa zdaňovacím obdobím rozumie kalendárny rok.

**§ 3**

**Predpis, splatnosť a vyberanie poplatku**

1. Poplatok sa platí formou kúpi žetónu, t.j. obcou vydanej známky s čiarovým kódom. Poplatok za komunálne odpady sa nevyrubuje rozhodnutím.
2. Ak poplatník neuplatní všetky žetóny v danom kalendárnom roku, bude ich môcť uplatniť aj v nasledujúcom roku.
3. Poplatok za drobný stavebný odpad sa nevyrubuje rozhodnutím. Poplatok sa platí v hotovosti na mieste určenom k likvidácii tohto odpadu za 1 kg odpadu.

**§ 4**

**Sadzba poplatku**

1. Sadzba poplatku za liter komunálneho odpadu je **0,0166 €**, t.j.:
* sadzba za jednu 110 litrovú smetnú nádobu komunálnych odpadov je **1,85 €**
* sadzba za jednu 120 litrovú smetnú nádobu komunálnych odpadov je **2,00 €**
* sadzba za jednu 240 litrovú smetnú nádobu komunálnych odpadov je **4,00 €**
* sadzba za jeden 1100 litrový kontajner komunálnych odpadov je **18,50 €**
1. Sadzba poplatku za 1 kg drobného stavebného odpadu je **0,016 €**.

**§ 5**

**Frekvencia vývozu**

Frekvencia vývozu komunálneho odpadu je 1-krát za dva týždne.

**§ 6**

**Spoločné ustanovenia**

 Správcom miestnych poplatkov je obec Černík. Skutočnosti, ktoré nie sú upravené v tomto VZN sa spravujú ustanoveniami zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady.

**§ 7**

**Záverečné ustanovenia**

1. Dňom účinnosti tohto VZN sa ruší VZN č. 3/2011 o miestnom poplatku za komunálne odpady a drobné stavebné odpady.
2. VZN bolo schválené obecným zastupiteľstvom dňa 11.12.2015.
3. Toto nariadenie nadobúda účinnosť od 1. januára 2016.

 Ľudovít Kuťka

 Starosta obce

**Návrh VZN bol zverejnený na úradnej tabuli obce od 26.11.2015 do 10.12.2015.**

**Toto VZN bolo vyvesené na úradnej tabuli obce od 14.12.2015 do 28.12.2015.**